Roedd fy natganiad ym mis Gorffennaf, a’r papur ymgynghori, yn rhagdybio rhai pethau o ran cyllideb y Polisi Amaethyddol Cyffredin gan na fyddai trafodaethau rhwng Senedd Ewrop, Comisiwn Ewrop a Chyngor y Gweinidogion Amaeth yn arwain at fanylion terfynol tan fis Medi. Roedd yr oedi hwn o ran cadarnhau ffigur cyllideb y Deyrnas Unedig yn golygu nad oedd modd gwneud penderfyniadau o fewn y Deyrnas Unedig ynghylch y ffordd y câi cyllideb y DU ei rhannu. Rwyf eisoes wedi mynegi fy siom ynglyn â phenderfyniadau yn Ewrop ym mis Chwefror a arweiniodd at dorri’r gyllideb a rhoi llai i’r Deyrnas Unedig, a chanlyniadau amlwg hynny i Gymru. Ond er fy mod yn feirniadol o gyfraniad Llywodraeth y Deyrnas Unedig at lunio’r setliad cyllideb hwnnw, mae DEFRA wedi dangos parodrwydd i geisio sicrhau bod cyllideb y Deyrnas Unedig yn cael ei dosbarthu’n deg ar draws y gwledydd. Mae’n siŵr fod Aelodau’r Cynulliad yn ymwybodol fod yr Alban wedi bod yn galw’n groch am gyfran uwch o lawer. Rwyf wedi gwrthwynebu’r ddadl honno, nid yn unig am ei bod yn ddiffygiol, ond oherwydd y byddai wedi golygu cyfran lai fyth i Gymru.  Fy nod i, mewn cyfnod o doriadau cyllid, oedd gwneud yn siŵr fod Cymru yn derbyn yr un gyfran o gyllideb y Deyrnas Unedig ag y gwnaeth hyd yn hyn, o leiaf.
My July statement, and the consultation paper, made assumptions about the CAP budget because negotiation between the European Parliament, the Commission and the Council of Agriculture Ministers did not conclude until September.  This delay confirming the budget figure for the UK meant that decisions could not be taken within the UK about how the UK budget would be shared.  I have already stated my regret about decisions in Europe in February of this year which cut the budget and resulted in the UK receiving less, with obvious consequences for Wales.  Nevertheless whilst I am critical of the role the UK Government played in that budget settlement, there has been willingness on Defra’s part to try and ensure a fair distribution of the budget across the UK.  Assembly Members will be aware of the vociferous case made by Scotland to secure a much larger share of the UK budget pot.  I have opposed that argument, not only because I felt it was unjustified but also because it would have reduced the funding available to Wales further. My aim, in a time of declining funding, has been to secure for Wales at least the same share of the UK budget it has had until now.